OzLabs/hebrew-wiki-articles huggingface dataset:
עימאד

עימאד (בפרסית: عماد, משמעות: עמוד) הוא טיל בליסטי לטווח בינוני המונע בדלק נוזלי, תוצרת משרד ההגנה האיראני. לטיל טווח הנאמד בכ-2,500 ק"מ. הטיל הוצג לראשונה ב-11 באוקטובר 2015 על ידי שר ההגנה האיראני חוסיין דהקאן. הטיל נכנס לשירות מבצעי בשנת 2016 ומשמש את יחידת הטילים של חיל האוויר של משמרות המהפכה.

טיל העימאד מסוגל לשאת ראש קרב של 750 ק"ג ואף ראש קרב גרעיני. מכיל אמצעי ניווט והנחיה משופרים ההופכים אותו לטיל לטווח הבינוני הראשון באיראן בעל יכולת פגיעה מדויקת של כ-50 מטר. זאת בניגוד לטילי השיהאב בעלי טווח דומה אך לעומתו דיוק של כ-2,000 מטרים. הוא עושה זאת באמצעות יכולת תמרון הנמצאת בקצהו הקוני. יכולת תמרון זו גם מהווה מנגנון להתמודדות מול מערכות הגנה אוויריות ונגד טילים.

אנטוני קורדסמן, חוקר במרכז ללימודים אסטרטגיים ובין-לאומיים בוושינגטון, כתב מאמר הנוגע לטיל, בו ציין כי הוא מעריך שהטיל הוא גרסה של טיל השיהאב-3.

בדצמבר 2015, פורסם בעיתון וול סטריט ג'ורנל כי ארצות הברית צפוי להטיל סנקציות על איראן בטענה שהפרה את החלטה 1929 של מועצת הביטחון של האו"ם משנת 2010, כשביצעה ניסוי בטיל הבליסטי. מדובר בסנקציות הראשונות שיוטלו על איראן לאחר הסכם המעצמות על תוכנית הגרעין האיראנית.

== שימוש מבצעי ==
איראן ביצעה שימוש בטיל זה במהלך המתקפה על ישראל באפריל 2024.

שרידים של טילים מסוג זה נמצאו לאחר המתקפה האיראנית על ישראל באזור העיר ערד בשטחים פתוחים.<ref></ref>

==ראו גם==
* סג'יל (טיל)
* שיהאב-3

==קישורים חיצוניים==

* 
* [http://www.tasnimnews.com/fa/news/1394/07/19/885055/تصاویر-لحظه-شلیک-موشک-بالستیک-دوربرد-عماد-ویژگی-های-موشک תמונות מניסוי השיגור של הטיל]

==הערות שוליים==

קטגוריה:טילים בליסטיים איראניים
קטגוריה:טילי קרקע-קרקע
קטגוריה:תוכנית הגרעין האיראנית
קטגוריה:טילי שיהאב
שיידלישצ'ה

שיידלישצ'ה (בפולנית: Siedliszcze; ביידיש: שעדלישטשע) הוא כפר במחוז חלם שבפרובינציית לובלין בפולין, בו התקיימה עד השואה קהילה יהודית גדולה.

==תולדות היישוב==
היישוב נוסד במאה ה-16 ככפר בבעלות כנסייתית, ובמאה ה-18 עבר לידי משפחות אצולה פולניות. בשנת 1750 הוענקו ליישוב זכויות עיר. בתחילת המאה ה-19, בעקבות מספר שריפות שפקדו את היישוב, הוא הוחזר למעמד כפרי.

==יהודי שיידלישצ'ה==
קהילה יהודית מאורגנת התקיימה בכפר מהמאה ה-18, ובתקופה זו היוו היהודים כ-70% מתושביו. מהמאה ה-19 התקיימה ביישוב פעילות חסידית.

בתחילת מלחמת העולם הראשונה סבלו יהודי היישוב מפרעות מצד הקוזקים שהצטרפו לצבא הרוסי, אשר כללו אונס נשים, שוד רכוש ושריפת בתים. לאחר המלחמה שבו להתגורר בכפר רק חלק מיהודיו.

בין מלחמות העולם נמנו ביישוב 1,360 יהודים, והתקיימה בו פעילות של המפלגות הציוניות, של הבונד ושל אגודת ישראל. בשנות השלושים של המאה ה-20 סבלו יהודי היישוב מהתנכלויות אנטישמיות גוברות והולכות כלפיהם מצד שכניהם הפולנים.

===בשואה===
[[אנדרטה לזכר יהודי שיידלישצ'ה שנספו בשואה, בבית העלמין בחולון]]
לאחר כיבוש היישוב בידי הגרמנים ב-15 בספטמבר 1939, החלו אלו בביצוע מעשי שוד, השפלה והתעללות ביהודיו, בסיוע פולנים מקומיים. באוקטובר 1939 רצחו אנשי ס"ס שהגיעו ליישוב כמה יהודים בו באופן אקראי, וכן חייבו את הקהילה בתשלום סכום כופר גבוה, תוך רצח 12 בני הערובה שנלקחו. מעת לעת המשיכו אנשי הס"ס לפקוד את הכפר, ובכל ביקור ריכזו את יהודיו בכיכר המרכזית בו, וביצעו בהם מעשי התעללות, תוך שריפת ספרי תורה וגזיזת זקנים ופיאות. בדצמבר 1939 פוצצו הגרמנים את אחד מבתי הכנסת שבכפר. בהמשך, יודנרט שמונה במקום נצטווה לספק לגרמנים דרך קבע עובדי כפייה יהודים לעבודות פרך.

באביב 1941 הובאו ליישוב כמה מאות פליטים יהודים מלובלין ומקרקוב, והרעב בקרב היהודים בכפר גבר, כאשר רבים מהם מתו ממגפת טיפוס הבהרות.

ב-18 במאי 1942 פשטו על היישוב חיילי ס"ס וכוחות אוקראיניים, וריכזו את כל יהודיו בכיכר המרכזית בו, תוך ירי במסתתרים, והשלכת ילדים קטנים מחלונות הבתים בשעת האקציה. מכיכר הכפר הוסעו והוצעדו היהודים לתחנת הרכבת בולידאווה, תוך ירי בנחשלים. בתחנה נדחסו היהודים בקרונות משא, ושולחו למחנה ההשמדה סוביבור. יהודים מעטים מהכפר שעברו סלקציה, הוחזרו ליישוב, ושוכנו במחנה עבודה שהוקם בו. ב-22 באוקטובר 1942 חוסל גם מחנה זה, תוך שליחת כל היהודים שנותרו בו, יחד עם מאות יהודים נוספים מהסביבה, לסוביבור.

מקהילת שיידלישצ'ה שרדו את השואה יהודים בודדים, חלקם בשורות הפרטיזנים.

==קישורים חיצוניים==

* 
* [https://web.archive.org/web/20160731175742/http://moreshet.pl/he/node/453 שיידלישצ'ה] ב [https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 

קטגוריה:לובלין (פרובינציה): יישובים
קטגוריה:שואת יהודי פולין: קהילות
קטגוריה:לובלין (פרובינציה): עיירות יהודיות
קטגוריה:קהילות יהודיות שמונצחות בבית העלמין הדרום
קטגוריה:קהילות יהודיות שהושמדו בשואה
שומובו

שומובו (בפולנית: Szumowo) הוא כפר במחוז זמברוב שבפרובינציית פודלסיה בפולין, בו התקיימה עד השואה קהילה יהודית.

==תולדות היישוב==
היישוב נזכר לראשונה בשנת 1239, ושימש בתחילה כמרכז כנסייתי ליישובי הסביבה. מהמאה ה-19 היה היישוב קשור מבחינה מנהלית לזמברוב הסמוכה.

==יהודי שומובו==
התיעוד הראשון לישיבת יהודים בכפר הוא מתחילת המאה ה-19, ובשנים אלה כבר היה קיים בו בית כנסת. בין מלחמות העולם נמנו בכפר 125 יהודים, כשליש מתושביו.

במחצית השנייה של אוגוסט 1941 רצחו הגרמנים כ-800 יהודים מסביבת הכפר בבורות ירי ביער הסמוך אליו. יהודי הכפר עצמו גורשו ב-1 בנובמבר 1942 למחנה ריכוז בזמברוב, ומשם שולחו בינואר 1943 לאושוויץ.

==קישורים חיצוניים==

* [https://web.archive.org/web/20160616214155/http://moreshet.pl/he/node/447 שומובו נובה] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 

קטגוריה:פודלסיה: יישובים
קטגוריה:קהילות יהודיות בפולין
קטגוריה:שואת יהודי פולין: קהילות
קטגוריה:בורות ירי בשואה
קטגוריה:קהילות יהודיות שהושמדו בשואה
רצ'ונז'

רצ'ונז (בפולנית: Raciąż; ביידיש: ראַטשוינדז, רעטשוינדז) היא עיירה במחוז פלונסק שבפרובינציית מזוביה בפולין, בה התקיימה עד השואה קהילה יהודית גדולה.

==תולדות היישוב==
רצ'ונז' נזכרת לראשונה במאה ה-10, ובשנת 1425 הוענקו לה זכויות עיר. מהמאה ה-16 ועד המאה ה-18 הייתה העיירה למרכז נפה, ובחלוקת פולין השנייה, בשנת 1793, נכללה בתחום פרוסיה. משנת 1815 נכללה העיירה בתחום פולין הקונגרסאית.

==יהודי רצ'ונז'==
יהודים ישבו ברצ'ונז' מתחילת המאה ה-18, ובין השנים 1825 ו-1862 הוטלו על יהודי היישוב מגבלות מגורים שונות. מאמצע המאה ה-19 התקיימה בעיירה קהילה יהודית עצמאית, ובשנת 1891 נחנך בעיירה בית כנסת חדש. בעקבות פרעות שערכו ביהודי העיירה חיילי הצבא הכחול בשנת 1918, עזבו את היישוב רבים מיהודיו.

בין מלחמות העולם נמנו בעיירה כ-1,800 יהודים, כ-40% מתושביה, והתקיימה בה פעילות ציונית ענפה, לרבות של בית ספר מרשת תרבות, כמו גם פעילות של אגודת ישראל. בשנות השלושים של המאה ה-20 סבלו יהודי העיירה מחרם כלכלי על עסקיהם.

===בשואה===
עם כיבוש העיירה בידי הגרמנים ב-6 בספטמבר 1939, ערכו אלו שוד רחב היקף של חנויות יהודייה, בשיתוף הפולנים המקומיים, תוך ירי במספר יהודים. בסוף החודש הוטלו על יהודי העיירה גזירות שונות, ובהן חובת ענידת טלאי צהוב. ביום כיפור ת"ש נצטוו יהודי העיירה לגזוז את זקניהם ולטאטא את רחובות היישוב, תוך ביצוע מעשי התעללות בהם. גזירת גירוש של יהודי העיירה במהלך חג הסוכות שלאחר מכן נמנעה באמצעות תשלום סכומי כופר גבוהים לגרמנים.

ב-9 בנובמבר 1939, לאחר סיפוח אזור העיירה לרייך השלישי, רוכזו יהודי היישוב בידי הגרמנים, ורכושם נלקח מהם. למחרת הובלו כולם לתחנת הרכבת המקומית, בה הועמסו בצפיפות בקרונות משא, ושולחו לגטו ורשה. זאת, כאשר בשעת הוצאת היהודים מהעיירה, צעדה ביישוב באופן חגיגי תזמורת פולנית.

==קישורים חיצוניים==

* 
* 
* [https://web.archive.org/web/20160731174025/http://moreshet.pl/he/node/557 רציונז'] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 
* 

קטגוריה:מזוביה: יישובים
קטגוריה:שואת יהודי פולין: קהילות
קטגוריה:מזוביה: עיירות יהודיות
קטגוריה:קהילות יהודיות שהושמדו בשואה
דאגלס הנשל

דאגלס ג'יימס הנשל (באנגלית: Douglas James Henshall; נולד ב-19 בנובמבר 1965) הוא שחקן סקוטי. הוא ידוע בעיקר מתפקידו כפרופסור ניק קאטר בסדרת המדע בדיוני הבריטית בראשית ובתפקיד ג'ימי פרז בדרמת הפשע שטלנד.

==ביוגרפיה==
הנשל נולד בגלאזגו שבסקוטלנד.

ב-1993 הופיע הנשל בסדרת הטלוויזיה של דניס פוטר "שפתון על צווארונך". בשנים 1992 עד 1996 הוא גילם את ט. אי. לורנס בסדרת הטלוויזיה האמריקאית "אינדיאנה ג'ונס הצעיר". תפקידו המצליח הראשון בסרט קולנוע היה בתפקיד אדגר בסרט "מלאכים וחרקים" (1995), עיבוד לרומן באותו שם מאת א. ס. בייאט. ב-1997 כיכב בסרט הטלוויזיה "Sharpe's Justice", ב-1998 הופיע בקומדיה "יתומים" ובקומדיה הרומנטית "The Man with Rain in His Shoes", ב-2001 שיחק בסרט "The Lawless Heart" וב-2002 בסרט המתח "Silent Cry".

הנשל כיכב בסדרות טלוויזיה רבות והוא מוכר מתפקידיו בסדרה " Psychos" מ-1999, "Kid in the Corner" עליו זכה בשנת 2000 בפרס נימפת הזהב לשחקן הטוב ביותר במיני-סדרה בפסטיבל הטלוויזיה של מונטה קרלו. ב-2000 השתתף במיני-סדרה עיבוד לרומן "אנה קארנינה", ב-2003 שיחק בסדרה "Loving You".

ברדיו שיחק הנשל בתפקיד רומיאו ב"רומיאו ויוליה" (1999) ובתפקיד דייוויד ב-"The Long Farewell" (מ-2002). בקיץ 2002 חזר הנשל לבמת התיאטרון בלונדון והופיע בתפקיד מייקל בקונין בטרילוגיה של טום סטופארד "חוף אוטופיה", בתיאטרון הלאומי.

השתתף בסדרה בראשית בתור ד"ר ניק קאטר, בתפקיד ראשי במשך 3 עונות (2007–2011).

בקומדיה הבריטית "French Film" שיחק הנשל בתפקיד מרקוס לצדם של יו בונוויל ואן-מארי דאף. עוד השתתף הנשל בעיבוד מ-2009 "דוריאן גריי" בתפקיד ד"ר אלן קמפבל.

בסדרת הטלוויזיה "Collision" של ITV1 גילם הנשל קצין שחוקר תאונות דרכים. ב-2010 כיכב הנשל בסדרת הדרמה "The Silence" של BBC1. עוד השתתף בעונה החמישית של הסדרה "לואיס" בפרק "The Mind Has Mountains", ובתפקיד קרדוק בדרמה ההיסטורית "The Eagle" מ-2011.

בקיץ 2011 הופיע הנשל במחזה "בגידה" מאת הרולד פינטר בתיאטרון קומדי שבווסט אנד לונדון. הוא שיחק בתפקיד המאהב של אמה אותה גילמה קריסטין סקוט-תומאס. בתפקיד הבעל שיחק בן מיילס ובמאי ההצגה היה איאן ריקסון. בסתיו 2012 גילם את דמותו של אוליבר קרומוול בבכורה של המחזה "55 ימים" .

ב-2012 כיכב הנשל בתפקיד אוגוסטוס קריבן במיני-סדרה "הסודות של קריקלי הול" ובסרט הטלוויזיה "דלתות נפתחות" של רשת ITV, עיבוד לספר באותו שם מאת איאן רנקין. ב-2013 שיחק הנשל בתפקיד מפקח בילוש ג'ימי פרז בדרמה של ה-BBC "שטלנד". הסרט מבוסס על הספר "Red Bones" מסדרת ספרי הפשע של אן קליבס. העונה השנייה של הסדרה מבוססת על ספרים נוספים של קליבס "Raven Black", "Dead Water" ו-"Blue Lightning". הסדרה שודרה בבריטניה במרץ ובאפריל 2014.

ב-2015 שיחק הנשל בסדרת הטלוויזיה "זרה" בתפקיד טאראן מק'קווארי. 

בשנת 2023 שיחק בדרמת הפשע של נטפליקס "מי את ארין קרטר?" שם גילם את דניאל לאנג.

==קישורים חיצוניים==

* 
* [http://www.guardian.co.uk/culture/2011/jun/17/betrayal-review ביקורת על המחזה "בגידה"], The Guardian, 17 ביוני 2011
* [http://www.independent.co.uk/arts-entertainment/theatre-dance/reviews/first-night-betrayal-comedy-theatre-london-2298827.html ביקורת על המחזה "בגידה"], The Independent, 17 ביוני 2011

==הערות שוליים==

קטגוריה:שחקני קולנוע וטלוויזיה סקוטים
קטגוריה:שחקני תיאטרון סקוטים
קטגוריה:בריטים שנולדו ב-1965
אלכסנדר ס. ניל

אלכסנדר סאת'רלנד ניל (באנגלית: Alexander Sutherland Neill; 17 באוקטובר 1883 – 23 בספטמבר 1973) היה מורה וסופר סקוטי.

עיקר פרסומו בא מבית הספר והפנימייה סאמרהיל, אותם הקים ב-1921 וניהל עד 1971. אחרי שלימד בבתי ספר רגילים והגיע למסקנה כי שיטת הלימוד אינה מתאימה ומדכאת את הילד, הקים את המוסד, שם נהוג חופש ועצמאות מרבית לילדים. על שם סמארהיל, קרויה שיטת החינוך החופשי, ממנו מסתעפת גם שיטת החינוך הדמוקרטי. ניל גרס כי בית הספר נועד לשמש מחסה מהרוע הקיים בעולם וכלשונו של ניל כשנפרד מבוגרי בית הספר: "עם צאתכם מכאן תיכנסו לעולם של אנשים מדוכאים, מנוונים מבחינה רגשית, שחונכו לשנוא; היזהרו בדרככם".

לפי עדויות תלמידיו, אלכסנדר ניל נהג לשחות בעירום בבריכת בית הספר יחד עם תלמידיו.

==ביוגרפיה==
ניל נולד ב-17 באוקטובר 1883 בפורפר, סקוטלנד לג'ורג' ומרי ניל. אביו היה מורה והוא גדל במשפחה קלוויניסטית אדוקה.

==קישורים חיצוניים==
* 

* 
* 
* 

==הערות שוליים==

קטגוריה:סופרים סקוטים
קטגוריה:חינוך דמוקרטי
קטגוריה:אנשי חינוך בריטים
קטגוריה:בריטים שנולדו ב-1883
קטגוריה:בריטים שנפטרו ב-1973
הגביע הארץ-ישראלי 1932

הגביע הארץ ישראלי 1932 הייתה התחרות הארצית הרביעית שאורגנה על ידי ההתאחדות לכדורגל בישראל. המשחקים הסתיימו ב-7 במאי 1932. בתחרות השתתפו 12 קבוצות.

קבוצת המשטרה הבריטית זכתה בגביע בפעם הראשונה בתולדות במועדון. באותה שנה הקבוצה זכתה גם בתחרות הליגה הראשונה בכדורגל בארץ ישראל (ולמעשה בדאבל הראשון בענף הכדורגל של ארץ ישראל).

==התוצאות==

* הקבוצה שאירחה את המשחק במגרשה הביתי צוינה כראשונה בכל זוג.
* בכוכבית (*) מסומנות קבוצות שלא שיחקו בליגה הראשונה.

==משחק הגמר==

קבוצת המשטרה הבריטית הוכרזה כמנצחת.

קטגוריה:תחרויות כדורגל ב-1932
קטגוריה:1932 בארץ ישראל: ספורט
קטגוריה:עונות בגביע הארץ-ישראלי בכדורגל
ריפין

ריפין (בפולנית: Rypin) היא עיר מחוז קטנה בפרובינציית קויאוויה-פומרניה שבפולין, בה התקיימה עד השואה קהילה יהודית גדולה.

==תולדות היישוב==
ריפין נזכרת לראשונה במאה ה-13, ובשנת 1345 הוענקו לה זכויות עיר, והיא הוקפה בחומה. באמצע המאה ה-17 נהרסה העיר כתוצאה מפלישת האימפריה השוודית.

בחלוקת פולין השנייה, בשנת 1793, נכללה העיר בתחום פרוסיה, ובשנת 1815 נכללה בתחום פולין הקונגרסאית. בתחילת מלחמת העולם הראשונה ניזוקה העיר כתוצאה מקרבתה לחזית.

==יהודי ריפין==
בית הקברות היהודי בריפין.
התיעוד הראשון לישיבת יהודים בעיר הוא מהמאה ה-16, וקהילה מאורגנת התקיימה בה מאמצע המאה ה-18. משנות ה-80 של המאה ה-19 היגרו רבים מיהודי העיר לארצות הברית ולדרום אמריקה בשל המצב הכלכלי הקשה בה, ובשל הגבלות שונות שהוטלו עליהם. בשנת 1915 הוקם בעיר בית ספר עברי ראשון, לאחר שנה הוקם בה תלמוד תורה חדש, ולאחר שנתיים הוקם בה גם בית ספר דתי. עם תום מלחמת העולם הראשונה התעללו ביהודי העיר חיילי הצבא הכחול.

בין מלחמות העולם נמנו בעיר 2,791 יהודים, כ-40% מתושביה, והתקיימה בה פעילות ציונית ענפה, לצד פעילות של הבונד ושל אגודת ישראל. בשנות השלושים של המאה ה-20 סבלו יהודי העיר מהתנכלויות אנטישמיות גוברות והולכות מצד שכניהם הפולנים, תוך הטלת חרם על עסקיהם.

===בשואה===
ב-8 בספטמבר 1939 נכבשה העיר בידי הגרמנים, לאחר שהופצצה על ידם מספר ימים. בו ביום החלו הגרמנים בשוד רכוש יהודי העיר, ובהמשך, הטילו על בני הקהילה גזירות שונות, ובהן חובת ביצוע עבודות כפייה וחובת תשלום סכומי כופר, תוך לקיחת נכבדי הקהילה כבני ערובה. ב-7 באוקטובר 1939 העלו הגרמנים באש את בית הכנסת ואת בית המדרש שבעיר, ולאחר מכן, הטילו על יהודי העיר קנס בגין השריפה שנגרמה. ב-15 באוקטובר 1939 ירו הגרמנים למוות בכ-150 יהודים מהעיר. ב-26 באוקטובר 1939 נצטוו יהודי העיר לענוד טלאי צהוב וסרט זרוע.

ב-15 בנובמבר 1939 גורשו כל יהודי ריפין מהעיר, בשל סיפוחה לרייך השלישי. אלו הגיעו בהמשך ליישובים שונים, ובהם מלאווה, פלונסק, צ'חאנוב, מקוב מזובייצקי ושרנסק. לאחר הגירוש חרשו הגרמנים את שטח בתי העלמין היהודיים בעיר. רובם המוחלט של יהודי ריפין נספו לבסוף במחנות ההשמדה.

==קישורים חיצוניים==

* 
* 
* [https://web.archive.org/web/20160801044245/http://moreshet.pl/he/node/553 ריפין] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 

קטגוריה:קויאוויה-פומרניה: ערים
קטגוריה:שואת יהודי פולין: קהילות
קטגוריה:קויאוויה-פומרניה: עיירות יהודיות
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-11
רוטקי קוסאקי

רוטקי קוסאקי (בפולנית: Rutki-Kossaki; ביידיש: רוטקע) הוא כפר במחוז זמברוב שבפרובינציית פודלסיה בפולין, כ-17 ק"מ צפונית מזרחית לזמברוב, בו התקיימה עד השואה קהילה יהודית גדולה.

==תולדות היישוב==
היישוב נזכר לראשונה בתחילת המאה ה-15, ובשנת 1760 הוענקו לו זכויות עיר. מעמדו העירוני של היישוב ניטל ממנו במהלך המאה ה-19, תחת שלטון פולין הקונגרסאית.

==יהודי רוטקי קוסאקי==
קהילה יהודית התקיימה ביישוב מהמאה ה-19, ובשנת 1921 נמנו בכפר 713 יהודים, רוב תושביו. בין מלחמות העולם התקיימה בכפר פעילות ציונית. ב-27 ביוני 1937 אירעו מהומות אנטישמיות בכפר, בהן נפצעו 16 יהודים.

עם פרוץ מלחמת העולם השנייה הגיעו ליישוב פליטים יהודים רבים מאזור לומז'ה. עם כניסת הגרמנים לכפר בספטמבר 1939, גירשו אלו את כל הגברים היהודים בו למחנה צבאי, אך לאחר זמן מה נסוגו מהיישוב, בהתאם להסכם ריבנטרופ מולטוב, והמגורשים שבו לבתיהם.

ביוני 1941, תחילת מבצע ברברוסה, נכבש היישוב בשנית בידי הגרמנים, ואלו רצחו תוך זמן קצר את יהודיו ליד תחנת הרכבת המקומית.

==קישורים חיצוניים==

* [https://web.archive.org/web/20160731175923/http://moreshet.pl/he/node/540 רוטקי-קוסאקי] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 

קטגוריה:פודלסיה: יישובים
קטגוריה:שואת יהודי פולין: קהילות
קטגוריה:פודלסיה: עיירות יהודיות
קטגוריה:קהילות יהודיות שהושמדו בשואה
הגביע הארץ-ישראלי 1933

הגביע הארץ ישראלי 1933 הייתה התחרות החמישית מאז היווסדה. המשחקים הסתיימו ב-10 ביוני 1933. בתחרות השתתפו 11 קבוצות. לראשונה בתחרות השתתפו רק קבוצות עבריות.

קבוצת מכבי תל אביב זכתה בגביע בפעם השלישית.

==התוצאות==

הערה: הקבוצה שאירחה את המשחק במגרשה הביתי צוינה כראשונה בכל זוג.

==משחק הגמר==

קטגוריה:תחרויות כדורגל ב-1933
קטגוריה:1933 בארץ ישראל: ספורט
קטגוריה:עונות בגביע הארץ-ישראלי בכדורגל
הברית הפלמית החדשה

הברית הפלמית החדשה (בהולנדית: Nieuw-Vlaamse Alliantie, באנגלית: New Flemish Alliance) היא מפלגת מרכז-ימין לאומית שמרנית בבלגיה שנוסדה בשנת 2001. המפלגה מזהה עצמה כדוגלת בבדלנות פלמית ושואפת בדרכי שלום להינתקות מחוז פלנדריה של דוברי ההולנדית (הפלמים) מהאזור של דוברי הצרפתית (הוולונים) בולוניה. 

מנהיג המפלגה הראשון, משנת 2001 היה חירט בורז'ואה. משנת 2004 הנהיג את המפלגה בארט דה-ובר. מאז היווסדה היא בעלייה מתמדת כאשר בבחירות של 2014 הצליחה לטפס עד המקום הראשון, עם 20.32% מהקולות וכ-33 מושבים בפרלמנט.

בשנת 2019 בבחירות לפרלמנט האירופי המפלגה זכתה ב-3 מקומות (אסיטה קנקו היא בין נציגי המפלגה).

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:בלגיה: מפלגות
קטגוריה:בלגיה: מפלגות שמרניות
קטגוריה:תנועות בדלניות
קטגוריה:פלנדריה
קטגוריה:מפלגות שהוקמו ב-2001
הגביע הארץ-ישראלי 1934

הגביע הארץ ישראלי 1934 הייתה התחרות השישית מאז היווסדה. המשחקים הסתיימו ב-2 ביוני 1934. למרות שקבוצות בריטיות חזרו להשתתף בתחרות, מספר המשתתפים ירד ל-10.

קבוצת הפועל תל אביב זכתה בגביע בפעם השנייה.

==התוצאות==

* הקבוצה שאירחה את המשחק במגרשה הביתי צוינה כראשונה בכל זוג.
* בכוכבית (*) מסומנות קבוצות שלא שיחקו בליגה הראשונה.

==משחק הגמר==

קטגוריה:תחרויות כדורגל ב-1934
קטגוריה:1934 בארץ ישראל: ספורט
קטגוריה:עונות בגביע הארץ-ישראלי בכדורגל
ליאונינג (נושאת מטוסים)

לִיַאוּנִינְג (בסינית: 辽宁舰, פין-יין: Liáoníng Jiàn) הוא שמה של נושאת מטוסים סינית. היא הוזמנה על ידי חיל הים של צבא השחרור העממי והיא נושאת המטוסים הראשונה שנכנסה לשירות חיל הים. הפיתוח של נושאת המטוסים החדשה הסתיים בשנת 2011 ובספטמבר 2012 היא נכנסה לראשונה לשירות מבצעי.

==היסטוריה==
במקורה הייתה זו נושאת המטוסים הסובייטית "ריגה" שנבנתה במספנת מיקולאייב באוקראינה והושקה ב-1988. לאחר פרוק ברית המועצות עברה הספינה לידי אוקראינה וב-1992 הופסקה העבודה עליה. עד אז הושלמה הבנייה אולם לא הותקנו מערכות, כולל מערכות ההנעה. ב-1998 אוקראינה מכרה אותה לאיש עסקים סיני. האניה נגררה דרך הבוספורוס, גיברלטר, וסביב אפריקה עד למקאו, שם עגנה עד 2005. באותה שנה נרכשה על ידי חיל הים הסיני והועברה למספנה בדאליין.

==קישורים חיצוניים==

קטגוריה:נושאות מטוסים בצי סין
קטגוריה:הרפובליקה העממית של סין: אמצעי לחימה
קטגוריה:אוניות חיל הים של צבא השחרור העממי
הגביע הארץ-ישראלי 1935

הגביע הארץ-ישראלי 1935 הייתה התחרות השביעית מאז היווסדה. המשחקים הסתיימו ב-15 ביולי 1935. מספר המשתתפים המשיך לרדת והגיע ל-7 קבוצות בלבד. משחק הגמר התקיים לראשונה באצטדיון המכביה.

קבוצת הפועל תל אביב לא התייצבה למשחק רבע הגמר במחאה על החלטות ההתאגדות לכדורגל בקשר לפעילות הליגה. גם מכבי תל אביב לא הופיעה למשחקי הגביע בעונה זו.

מכבי אבשלום פתח תקווה זכתה בגביע בפעם הראשונה.

==התוצאות==

* הקבוצה שאירחה את המשחק במגרשה הביתי צוינה כראשונה בכל זוג.
* בכוכבית (*) מסומנות קבוצות שלא שיחקו בליגה הראשונה.

==משחק הגמר==

קטגוריה:תחרויות כדורגל ב-1935
קטגוריה:1935 בארץ ישראל: ספורט
קטגוריה:עונות בגביע הארץ-ישראלי בכדורגל
טויאמה

טויאמה (ביפנית: 富山市) היא עיר הבירה של מחוז טויאמה שבחבל צ'ובו שביפן. העיר שוכנת לחופו של ים יפן, בחלק האמצעי של האי הונשו. אוכלוסיית העיר מונה 417,324 תושבים, נכון לשנת 2011.

==היסטוריה==
המישור בו שוכנת העיר טויאמה הוא אזור חקלאי פורה שהיה מיושב באופן רציף לאורך ההיסטוריה של יפן. בשל מיקומו האסטרטגי הפך האזור למוקד קרבות רבים, בעיקר בימי הביניים של יפן. בראשית תקופת אדו השתלט סאסא נארימאסה על האזור, ותחת שליטתו שגשגה האוכלוסייה המקומית, ובמקום התפתחה תעשיית תרופות ונייר. הודות להתפתחות הדרכים ביפן, ולאחריהן התפתחות המסחר, הפכו את טויאמה לבירה לאומית לייצור תרופות. 

לאחר רסטורציית מייג'י הפכה טויאמה למרכז לתעשייה כבדה ולייצור כימיקלים, בשל המים הזורמים הרבים באזור שאיפשרו ייצור אנרגיה הידרואלקטרית. במלחמת העולם השנייה נשלחו שבויי מלחמה של בעלות הברית לטויאמה, שם שכן מחנה עבודה. באוגוסט 1945 הפציצו מטוסי בעלות הברית את טויאמה והחריבו חלקים נרחבים ממנה. בליל ה-1 - 2 באוגוסט הטילו 173 מפציצי בואינג B-29 סופרפורטרס פצצות תבערה על מרכז העיר, והחריבו 99.5 אחוז מהשטח העירוני. באותה עת הייתה טויאמה מרכז תעשייתי לייצור מסבים כדוריים, אלומיניום ופלדה.

==אקלים==
בטויאמה שורר אקלים סובטרופי גשום, עם חורף קריר ומושלג וקיץ חם ולח. בעיר יורדים משקעים רבים, בעיקר במחצית השנייה של השנה. על אף שהחורף אינו קר במיוחד, מיקומה של העיר לחופו של ים יפן מביא עמו שלג רב, וכ-3.8 מטרים של שלג יורדים בטויאמה מדי שנה, בין החודשים דצמבר ומרץ. 

==ערים תאומות==
לטויאמה יחסי ערים תאומות עם:
* 
* 
* 
* 

==קישורים חיצוניים==

* 
* [http://www.city.toyama.toyama.jp/english/English.html הדף הרשמי של העיר טויאמה].

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:צ'ובו: ערים
קטגוריה:יישובים שהוקמו ב-1889
מאיה רונן

מאיה רונן (נולדה ב-30 במאי 1984) היא רופאה, עיתונאית ספורט, שדרנית ומגישה ישראלית העובדת בערוץ הספורט.

==ביוגרפיה==
מאיה רונן נולדה בקייפטאון שבדרום אפריקה ליעקב רונן, יליד פולין, וליהודית לבית זייד, ילידת עיראק.

בין השנים 2002–2004 שירתה רונן בגלי צה"ל. שם שימשה, בין היתר, עורכת חדשות, בשנת 2008 שיחקה בסדרה דאוס עונה 1 בתפקיד כתבת חדשות אך עיקר פעילותה במהלך השירות היה בתחום הספורט: רונן שימשה לאורך שירותה כתבת ספורט, מגישת פינות הספורט ביומני החדשות ושדרנית משחקי הכדורסל בתוכנית "צעד וחצי".

==בערוץ הספורט==
בשנת 2005, לאחר שחרורה מצה"ל, הצטרפה רונן לסגל ערוץ הספורט ומאז שימשה לסירוגין שדרנית בשידורי ענפי ספורט שונים כשהעיקריים שבהם כדורסל, טניס וג'ודו, חברת פאנל בתוכניות הערוץ וכמגישת תוכניות, בהן "ליגה משלנו" ו"שער השבת" לסיכום משחקי ליגת העל בכדורגל, "קפיצה בזמן" הסוקרת אירועי ספורט זכורים משנים עברו בערוץ ה-Gold ו"חדשות הספורט". משנת 2013 רונן מגישה את מגזין הכדורסל "חמישיות" לצד הפרשן שימי ריגר ופרשנים שונים נוספים המתחלפים מעת לעת. בנוסף, רונן מביימת כתבות מגזין המשודרות בתוכניות המגזין של הערוץ ומשמשת מעת לעת שדרנית קווים במשחקים המשודרים בו.

בשנים 2008 ו-2011 שימשה שליחת ערוץ הספורט למשחקי הפיינל פור של היורוליג שבהם השתתפה מכבי תל אביב, ב-2012 הייתה שליחת הערוץ לאולימפיאדת לונדון ובשנים 2014–2015 ליוותה את נבחרת ישראל בכדורגל למספר משחקי חוץ במוקדמות יורו 2016.

רונן מגישה לסירוגין לצד טליה סלנט את מהדורת הערב של חדשות הספורט.

במקביל לעבודתה בערוץ הספורט סיימה רונן לימודי רפואה בישראל באוניברסיטת תל אביב, והיא רופאה מתמחה ברפואת נשים בבית החולים שמיר במחלקת יולדות.<ref>[https://www.facebook.com/reel/1405976436781670 מאיה רונן בפייסבוק]</ref>,<ref>[https://x.com/maya_ronen/status/1711016891781710262 מאיה רונן בטוויטר]</ref> רונן היא גם בעלת תואר ראשון בספרות ובפסיכולוגיה מאוניברסיטת תל אביב.

רונן נשואה לאורי ואמא לנועה ורפאל.

==קישורים חיצוניים==
* 
* 
*[https://podcasts.center/podcast/hapodium/episode139/ אהדה בימי קורונה, ספורט ורפואה, טיזר לאולימפיאדה עם מאיה רונן, באר שבע הדיחה את מכבי חיפה עם אוזן וצדוק | הפודיום], 10 במרץ 2020.
==הערות שוליים==

קטגוריה:עיתונאי ספורט ישראלים
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:מנחות טלוויזיה ישראליות
קטגוריה:חיילי גלי צה"ל
קטגוריה:סגל ערוץ הספורט
קטגוריה:שדרניות ספורט ישראליות
קטגוריה:ישראליות ילידות דרום אפריקה
קטגוריה:ישראלים ילידי דרום אפריקה
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בעלות תואר דוקטור לרפואה מאוניברסיטת תל אביב
קטגוריה:בעלי תואר דוקטור לרפואה מאוניברסיטת תל אביב
קטגוריה:ישראליות שנולדו ב-1984
קטגוריה:ישראלים שנולדו ב-1984
אוברן-רון-אלפ

אוברן-רון-אלפ (בצרפתית: Auvergne-Rhône-Alpes, ) הוא חבל במזרח צרפת, החל מ-2016. בירת המחוז היא ליון. החבל הורכב משני חבלים קודמים: אוברן, רון-אלפ בעקבות רפורמה מנהלית שעברה צרפת המטרופוליטנית. מספר חבלי הארץ ירד מ-22 חבלים ל-13 חבלים. החבל מורכב משנים עשר מחוזות ומטרופולין אחת: אן, אלייה, ארדש, קנטל, דרום, איזר, לואר, לואר עילית, פוי-דה-דום, רון, סבואה, סבואה עילית ומטרופולין ליון.

בירת החבל היא ליון. שמו של החבל נוצר מאיחוד שמות החבלים והוא אושרר ב-26 ביוני 2016 על ידי מועצת המדינה.

נכון ל-2017 בחבל היו 7,948,287 תושבים, שני רק לאיל-דה-פראנס. שטח החבל הוא 69,711, רביעי בין שטחי חבלי צרפת המטרופוליטינית.

==גאוגרפיה==
חבל זה נמצא במרכז מזרח צרפת המטרופוליטנית וגובל עם המדינות איטליה ושווייץ במזרח. בצפון הוא גובל בחבל בורגון-פראנש-קונטה וסאנטר-עמק הלואר, ממערב בחבל אקיטן החדשה ובדרום בחבלים אוקסיטניה ופרובאנס-אלפ-קוט ד'אזור.

==דמוגרפיה==
רשימת ערים שבהן גרים מעל ל-50 אלף תושבים:
{| class="wikitable centre" cellpadding="3" cellspacing="0" border="1"
!עיר
!חבל לשעבר
!2017
|-
|ליון
| rowspan="4" |רון-אלפ
|546,092
|-
|סנט אטיין
|172,565
|-
|גרנובל
|158,454
|-
|וילרבאן
|147,712
|-
|קלרמון-פראן
|אוברן
|143,886
|-
|אנסי
| rowspan="4" |רון-אלפ
|126,924
|-
|וניסיו (Vénissieux)
|65,894
|-
|ואלנס (Valence)
|63,714
|-
|שאמברי
|58,919
|}

==ראו גם==
* אוברן
* רון-אלפ

== קישורים חיצוניים ==

* 

* 

==הערות שוליים==

*
קטגוריה:צרפת: חבלים
בצלאל שטרן (רב)

הרב בצלאל שטרן (ה'תרע"א, 1911 – כ"א בחשוון ה'תשמ"ט, 1 בנובמבר 1988) היה רב ופוסק הלכה, רבן של כמה קהילות, ראש כולל אברכים ומחבר ספר השו"ת בצל החכמה.

==ביוגרפיה==
נולד בנייהייזל שבאימפריה האוסטרו-הונגרית (כיום סלובקיה) לרב אברהם שטרן ולגיטל בת הרב יוסף מאיר טיגרמן רבה של נייהייזל.

למד בכמה ישיבות בין היתר בישיבת פרשבורג. מגיל צעיר הוכר כתלמיד חכם. נשא את פייגא בתו של הרב צבי קינסטליכר רבה של סעבען (נפטרה בשנת תשנ"ח). בשנת ה'תרצ"ח בהיותו בן 27 החל להשיב תשובות בהלכה, ואחר כך כיהן כרב בכמה קהילות. בזמן מלחמת העולם השנייה כיהן כרבה של הרמנשטאט שברומניה.

בשנת ה'תש"ח עבר להונגריה, שם כיהן שנה אחת כרבה של קהילת פאפה, ואחרי כן עבר לרומא, שם פתח ישיבה וסייע בשיקומם הרוחני של פליטי המחנות. בסוף שנת ה'תשי"א עלה לישראל ולימד בישיבה בירושלים. בשנת ה'תשי"ד התמנה לרב הקהילה החרדית במלבורן, גם שם הקים ישיבה ופיתח מאוד את כל מוסדות הקהילה. ומאוחר יותר שימש כנשיא התאחדות הרבנים החרדים באוסטרליה.

בשנת ה'תשכ"ח עבר לאוסטריה והתמנה לרבה של קהילת מחזיקי הדת בווינה. בשנת ה'תשמ"ב שב לירושלים, שם שימש כראש כולל "אהבת ציון" עד לפטירתו בשנת ה'תשמ"ט.

נקבר בחלקת הרבנים בהר המנוחות.

==משפחתו==
* אחיו הרב מרדכי שטרן היה חתנו של הרב שאול בראך
* אחיו הצעיר הרב משה שטרן רבה של דברצן בהונגריה ולאחר מכן מגדולי הפוסקים והמשיבים בארצות הברית. מחבר שו"ת באר משה
* בנו הרב יצחק אריה שטרן
* בנו הרב חיים (תרצ"ט-תשס"ז), לאחר עלייתו של אביו לישראל, התמנה לרב קהילת מחזיקי הדת בווינה עד לפטירתו
* בנו ברוך מרדכי, נפטר בשנת תשפ"א
* בנו פנחס אליהו
* חתנו הרב אברהם יפה שלזינגר, רב קהילת מחזיקי הדת בז'נבה.
* חתנו הרב שמחה שרייבר-סופר ראש מוסדות פרשבורג בירושלים. בנו של הרב אברהם שמואל בנימין סופר בעל "חשב סופר", נפטר בתשע"ז
* חתנו הרב יהושע בלאו

==ספריו==
* 
* 
* 
* אהלך באמיתך - אוצר הלכות ומנהגים בעניין היוצא לדרך

== לקריאה נוספת ==

* 'ר' בצלאל ב"ר אברהם שטרן', בתוך: יצחק יוסף כהן, חכמי טראנסילוואניה, ירושלים תשמ"ט, עמ' 249

==קישורים חיצוניים==
* 

קטגוריה:רבנים טרנסילבנים
קטגוריה:רבנים הונגרים
קטגוריה:וינה: רבנים
קטגוריה:רבנים אוסטרלים
קטגוריה:פאפא: רבנים
קטגוריה:בוגרי ישיבת פרשבורג
קטגוריה:מחברי ספרי שו"ת
קטגוריה:יהודים הקבורים בהר המנוחות
קטגוריה:ירושלים: רבנים
קטגוריה:ישראלים שנולדו ב-1911
קטגוריה:ישראלים שנפטרו ב-1988
רוזפשה

רוזפשה (בפולנית: Rozprza) הוא כפר במחוז פיוטרקוב טריבונלסקי שבפרובינציית לודז' בפולין, כ-12 ק"מ דרומית לפיוטרקוב טריבונלסקי, בו התקיימה עד השואה קהילה יהודית.

==תולדות היישוב==
התיעוד הראשון לרוזפשה הוא משנת 1065, ובאמצע המאה ה-13 הוחרב היישוב בידי המונגולים. בהמשך שוקם היישוב, ובשנת 1372 הוענקו לו זכויות עיר. מהמאה ה-16 היה היישוב בבעלות משפחות אצולה פולניות.

בחלוקת פולין בסוף המאה ה-18 נכלל היישוב בתחום פרוסיה, ובשנת 1815 נכלל בתחום פולין הקונגרסאית. בשנת 1870 ניטל מהיישוב מעמדו העירוני.

==יהודי רוזפשה==
תיעוד לקיום קהילה יהודית ביישוב קיים מהמאה ה-17, אך עד המחצית השנייה של המאה ה-18 היו בני המקום כפופים לקהילת פיוטרקוב הסמוכה. בשנות ה-60 של המאה ה-18 נבנה בכפר בית כנסת וקודש בו בית עלמין. בתקופה זו היוו היהודים רוב ביישוב, ובשנת 1887 נמנו בכפר 593 יהודים. בין מלחמות העולם נמנו בכפר 466 יהודים, קרוב למחצית מתושביו, והתקיימה בו פעילות ציונית.

עם פרוץ מלחמת העולם השנייה נמלטו מהכפר רבים מיהודיו, ובד בבד, הגיעו אליו פליטים יהודים רבים. בימים הראשונים לכיבוש הגרמני הושמדו ביישוב כתבי יד היסטוריים ובעלי חשיבות של מספר רבנים שפעלו בו.

ב-13 באוקטובר 1942 גורשו כ-800 יהודי היישוב לגטו פיוטרקוב, ומשם שולחו כעבור מספר ימים עם יתר יהודי המקום למחנה ההשמדה טרבלינקה.

==קישורים חיצוניים==

* [https://web.archive.org/web/20160731183039/http://moreshet.pl/he/node/537 רוזפשה] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 
* 
* 

קטגוריה:שואת יהודי פולין: קהילות
קטגוריה:לודז' (פרובינציה): עיירות יהודיות
קטגוריה:קהילות יהודיות שהושמדו בשואה
רוזדיל

רוזדיל (באוקראינית: Розділ; בפולנית: Rozdół; ביידיש: ראזלע) היא עיירה במחוז לבוב שבמערב אוקראינה, בה התקיימה עד השואה קהילה יהודית גדולה.

==תולדות היישוב==
רוזדיל נזכרת לראשונה בשנת 1560, ובשנת 1571 הוענקו לה זכויות יסוד. מהמאה ה-17 הייתה העיירה בבעלות אצולה, ובשנת 1780 הוקם בה מנזר. שרפה גדולה שפרצה בעיירה בשנת 1880 פגעה קשות ביישוב.

בחלוקת פולין בסוף המאה ה-18 נכללה העיירה בתחום גליציה האוסטרית, ולאחר מלחמת העולם הראשונה, ובהתאם להסכם ריגה, נכללה העיירה בתחום הרפובליקה הפולנית השנייה.

==יהודי רוזדיל==
התיעוד הראשון לישיבת יהודים בעיירה הוא משנת 1614, ובסוף המאה ה-17 כבר התקיימה בעיירה קהילה יהודית מאורגנת. במהלך המאות ה-18 וה-19 גדל היישוב היהודי בעיירה, אך מסוף המאה ה-19 החלו רבים מיהודי העיירה להגר ממנה. בתחילת המאה ה-20 נמנו בעיירה 2,262 יהודים. במהלך מלחמת העולם הראשונה ולאחריה עזבו את העיירה יהודים נוספים.

בין מלחמות העולם נמנו בעיירה 1,902 יהודים, כמחצית מתושביה, והתקיימה בה פעילות ציונית ענפה. הפעילות הציבורית היהודית בעיירה נאסרה עם כיבושה בידי הסובייטים בספטמבר 1939, ובתקופה זו הגיעו לעיירה פליטים יהודים רבים, עד שמספר יהודיה הגיע לכ-2,500 איש.

עם כיבוש העיירה בידי הגרמנים ביוני 1941, במהלך מבצע ברברוסה, הטילו אלו על יהודיה גזירות שונות, ובהן חובת ביצוע עבודות כפייה. ב-4 עד ה-5 בספטמבר 1942 ערכו הגרמנים אקציית חיסול בעיירה, בה הובילו את למעלה מ-1,600 היהודים שנותרו בה לתחנת הרכבת בחודורוב, ממנה נלקחו בקרונות משא למחנה ההשמדה בלז'ץ.

קבוצת עובדי כפייה יהודים שהושארה בעיירה נשלחה ממנה בסוף החודש למחנה עבודה בסטרי. למעלה מ-150 מהם ששבו לרוזדיל לאחר מכן הוצאו להורג ב--4 בפברואר 1943.

מכ-1,900 יהודי העיירה שרדו את השואה במסתורים 4 יהודים בלבד.

==קישורים חיצוניים==

* [https://web.archive.org/web/20160731182844/http://moreshet.pl/he/node/532 רוזדול] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 
* 

קטגוריה:גליציה
קטגוריה:מחוז לבוב: עיירות יהודיות
דקה (מטבל)

הכנת דקה
דקה (בערבית: دقة ) או: דואה היא מטבל מצרי המכיל תערובת של עשבי תיבול, אגוזים (בדרך כלל אגוז לוז) ותבלינים (כגון כמון, כוסברה, קימל, שומשום ופלפל שחור). בדרך כלל נאכלת כחלק ממנה ראשונה - ומשמשת מטבל ללחם או ירקות. שם המטבל נגזר מהמילה הערבית "לכתוש" מכיוון שהתערובת נכתשת לאחר קלייתה לשם קבלת מרקם גרגרי שאינו דומה לאבקה או לממרח אחיד.

==קישורים חיצוניים==

קטגוריה:המטבח המצרי
קטגוריה:ממרחים
רוז'ניאטיב

רוז'ניאטיב (באוקראינית: Рожня́тів; בפולנית: Rożniatów) היא עיירה במחוז איוואנו-פרנקיבסק שבמערב אוקראינה, בה התקיימה עד השואה קהילה יהודית גדולה.

==תולדות היישוב==
רוז'ניאטיב נזכרת לראשונה בתחילת המאה ה-15, ובהיותה למרגלות הקרפטים המיוערים, התפתח בה מסחר בעצים, כמו גם בבקר ובסוסים.

בחלוקת פולין הראשונה, בשנת 1772, נכללה העיירה בתחום גליציה האוסטרית, ובסוף אותה מאה הוענקו לה זכויות עיר. לאחר מלחמת העולם הראשונה נכללה העיירה בתחום הרפובליקה הפולנית השנייה.

==יהודי רוז'ניאטיב==
התיעוד הראשון לישיבת יהודים בעיירה הוא מתחילת המאה ה-17. במהלך המאות ה-18 וה-19 גדל היישוב היהודי בעיירה, אך מסוף המאה ה-19 הצטמצם בשל הגירה לערים הגדולות ולארצות הברית. בשנת 1890 נמנו בעיירה 1,589 יהודים.

בשנת 1900 הוקם בעיירה איגוד ציוני ראשון, ובשנת 1909 נפתח בה בית ספר עברי. בין מלחמות העולם נמנו בעיירה 1,635 יהודים, כמחצית מתושביה, והתקיימה בה פעילות ציונית ענפה.

עם פרוץ מלחמת העולם השנייה הגיעו לעיירה פליטים יהודים ממערב פולין. לאחר נטישת אנשי הממשל הפולני את העיירה, ועד להגעת הצבא האדום אליה, פרעו לאומנים אוקראינים ביהודי היישוב. עם פרוץ מבצע ברברוסה נמלטו מהעיירה כ-150 יהודים, אך אלו נהרגו בחלקם כתוצאה מהפצצת הרכבת שבה נסעו בידי הגרמנים. עד לכניסת הגייסות ההונגריים לעיירה, חידשו האוקראינים המקומיים את הפרעות ביהודיה.

באוגוסט 1941 נצטוו יהודי העיירה לענוד סרט זרוע, והוטלו עליהם מגבלות תנועה. בחורף שלאחר מכן נלקחו גברים יהודים מהעיירה לעבודות כפייה בסביבת העיירה. ב-1 בספטמבר 1942 גורשו כל יהודי העיירה ממנה, כאשר בשעת הפינוי פרעו ביהודים האיכרים האוקראינים, ושדדו את רכושם. רוב יהודי העיירה הגיעו לדולינה ולבוליחוב, וגורלם שם היה כגורל יתר יהודי יישובים אלו. 4 משפחות יהודיות שהושארו ברוז'ניאטיב נרצחו כעבור זמן מה.

מכ-1,600 יהודי העיירה שרדו את השואה 10 אנשים, ואלו לא שבו להתגורר בה.

==קישורים חיצוניים==

* [https://web.archive.org/web/20160731185429/http://moreshet.pl/he/node/536 רוז'ניאטוב] ב [https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 
* 
* 

קטגוריה:גליציה
קטגוריה:מחוז איוואנו-פרנקיבסק: יישובים
קטגוריה:מחוז איוואנו-פרנקיבסק: עיירות יהודיות
רודניק על נהר סן

רודניק (בפולנית: Rudnik nad Sanem) היא עיירה במחוז ניסקו שבפרובינציית פודקרפצקיה בפולין, על גדת נהר סן, בה התקיימה עד השואה קהילה יהודית גדולה.

==תולדות היישוב==
רודניק הייתה מיושבת מהמאה ה-14, ובאמצע המאה ה-16 הוענקו לה זכויות עיר. בשנת 1656 התקיים בסביבת העיירה קרב בין גייסות האימפריה השוודית ובין כוחותיו הפולניים של ההטמאן צ'ארניצקי, אשר הסתיים בניצחון פולני.

באופן מסורתי התבססה כלכלת העיירה על השטת סחורות דרך נהר סן לעבר נמל דנציג, אך במהלך המאה ה-19 קיבל היישוב צביון תעשייתי. בחלוקת פולין בסוף המאה ה-18 נכללה העיירה בתחום גליציה האוסטרית.

==יהודי רודניק==
יהודים ישבו בעיירה עוד קודם למאה ה-17, אך באמצע מאה זו נטבחו בידי הגייסות הפולנים שלחמו נגד השוודים. במהלך המאה ה-18 שב היישוב היהודי בעיירה להתפתח, ובמהלך המאה ה-19 השתקעו בעיירה מספר אדמו"רים.

בתחילת המאה ה-20 נמנו בעיירה כ-1,200 יהודים. במהלך ולאחר מלחמת העולם הראשונה עזבו את העיירה רבים מיהודיה, בין היתר בשל הפגיעה בהם בידי החיילים הרוסים והקוזקים. בשנת 1920 נערכו מהומות אנטישמיות נגד יהודי העיירה. בין מלחמות העולם נמנו בעיירה 805 יהודים, כשליש מתושביה, והתקיימה בה פעילות של אגודת ישראל ושל המפלגות הציוניות.

טרם כיבוש העיירה בספטמבר 1939 בידי הגרמנים, הספיקו יהודים רבים להימלט ממנה מזרחה, אל מעבר לנהר סן. עם כניסת הגרמנים ליישוב, גירשו את רוב יהודיו ממנו, אך לאחר מספר שבועות שבו אלו לבתיהם. בהמשך, הוטלו על יהודי העיירה גזירות שונות, ובהן חובת ביצוע עבודות כפייה, הגבלות תנועה וחובת תשלום סכומי כופר. בשנת 1942 הועברו היהודים שנותרו בעיירה למספר גטאות בסביבתה, מהם שולחו לאחר מכן למחנה ההשמדה בלז'ץ.

==קישורים חיצוניים==

* 
* [https://web.archive.org/web/20160801043128/http://moreshet.pl/he/node/521 רודניק] ב[https://web.archive.org/web/20151026025431/http://moreshet.pl/ אתר מרכז מורשת יהדות פולין]
* 
* 

קטגוריה:פודקרפצקיה: יישובים
קטגוריה:גליציה
קטגוריה:קהילות יהודיות בפולין
קטגוריה:שואת יהודי פולין: קהילות
קטגוריה:קהילות יהודיות שהושמדו בשואה
פיגוע הירי ברחוב דיזנגוף (2016)

פיגוע הירי ברחוב דיזנגוף היה פיגוע ירי שביצע מחבל מוסלמי ערבי ישראלי ב-1 בינואר 2016 בפאב "הסימטא" שברחוב דיזנגוף בתל אביב. בפיגוע נרצחו שני בני אדם ונפצעו שבעה. בעת מנוסתו, רצח המחבל אדם נוסף.

==הפיגוע==
המחבל, נשאת מלחם (בערבית: نشأت ملحم), ערבי-ישראלי בן 31 תושב ערערה שבוואדי עארה הגיע סמוך לשעה 14:40 לפאב "הסימטא" שברחוב דיזנגוף 122 בתל אביב ופתח ביריות מתת מקלע מדגם "ספקטר M4" (פלקון) . מהירי נרצחו אלון בקל, ממנהלי הפאב, ושמעון רואימי, שנכח במסיבת יום הולדת במקום, ונפצעו שבעה אנשים. המחבל הצליח להימלט מזירת הפיגוע, ובמנוסתו רצח את נהג המונית אמין שעבאן, תושב לוד.

== המצוד אחר המחבל ==
המחבל נשאת מלחם עבד לפני הפיגוע כשליח בחנות ירקות ברמת אביב ג'. בשנת 2007 הוא נדון לחמש שנות מאסר, אחרי שניסה לחטוף את נשקו האישי של חייל צה"ל בצומת כרכור.

מלחם צולם במצלמת אבטחה באזור הפיגוע, ובהתאם לצילומים שפורסמו בתקשורת זוהה על ידי אביו, שדיווח על כך למשטרה. האב גילה שהנשק ששימש לפיגוע נלקח ממנו מהכספת שבביתו, בעקבות שיחה טלפונית שקיבל ממקורבו, והודיע על כך למשטרה.

לאחר הפיגוע נמלט מלחם מהזירה. כוחות הביטחון החלו מיד לחפש אחריו בחצרות ובבתים באזור. מלחם נמלט לרחוב אבן גבירול, שם עלה על מונית שבה נהג אמין שעבאן, ערבי-ישראלי מלוד ונסע איתו צפונה. בחוף הצוק, בסמוך למלון מנדרין, בצפון תל אביב רצח מלחם את שעבאן, השליך את גופתו, ונהג בעצמו במונית לדרך נמיר, שם נטש את המונית ועקבותיו נעלמו. לפני שיצא למסע הרצח שלו השליך מלחם את הטלפון הסלולרי שלו סמוך לרחוב רדינג ברמת אביב, שם נמצא על ידי ילדה, ואותר בידיה על ידי המשטרה למחרת הרצח.

המצוד אחר מלחם נמשך שבוע. כוחות רבים חיפשו אחריו. מחשש שהוא מסתתר בצפון תל אביב ויחזור לרצח נוסף, נמנעו הורים מלשלוח את ילדיהם לבתי הספר באזור בימים שלאחר הפיגוע. יומיים לאחר רצח נהג המונית נודע לחוקרים שמלחם גנב ממנו את השעון החכם שענד, והדבר אפשר את איכונו של מלחם בערערה והפניית החיפושים אחריו לשם. בעקבות זו הודיע מפכ"ל המשטרה, רוני אלשיך, ביום שלישי בבוקר, שניתן "להוריד משמעותית את המתח בגוש דן".

שבוע לאחר הפיגוע, ב-8 בינואר, בסביבות השעה 16:20, אותר המחבל במבנה נטוש בערערה שמזוהה עם חמולת מלחם, ביתם לשעבר של הורי המחבל. אחרי שכותר, יצא המחבל ופתח בירי לעבר השוטרים ונורה למוות בידי צלפי הימ"מ. איש מכוחות הביטחון לא נפגע במהלך המבצע.

בסוף ינואר פורסמו פרטים נוספים על החקירה שהובילה להגשת כתבי אישום נגד שלושה חשודים בסיוע למלחם להסתתר לאחר הפיגוע.

== תגובות לפיגוע ==
יו"ר הרשימה המשותפת, איימן עודה, אמר לאחר פרסום זהות המחבל: "הלב נשבר למראה התמונות היום. למרות שעוד לא ברורים כל הפרטים צריך לגנות כל פגיעה בחפים מפשע בצורה החדה והברורה ביותר".

ראש ממשלת ישראל, בנימין נתניהו, הגיע לפאב "הסימטא" למחרת הרצח, ונשא נאום שבו התייחס לכלל ערביי ישראל: "אינני מוכן לקבל שתי מדינות בישראל, מדינת חוק לרוב אזרחיה ומדינה בתוך מדינה לחלק מאזרחיה במובלעות שאין בהן אכיפת חוק. יש בהן הסתה איסלאמיסטית ויש בהן נשק בלתי חוקי למכביר שלעיתים תכופות יורים בו באירועים, בחתונות, בשמחות וגם באירועי פשע בלתי פוסקים, העידן הזה הסתיים".

== קישורים חיצוניים ==
* 
* 
* 

== הערות שוליים ==

דיזנגוף
דיזנגוף
קטגוריה:פיגועים ברחוב דיזנגוף
דיזנגוף
דיזנגוף
קטגוריה:טרור ערבי בישראל
דיזנגוף
דוקטורסקיה

דוקטורסקיה (ברוסית: Докторская колбаса), "הנקניק של הדוקטור" - הוא נקניק מבושל דל קלוריות המיוצר ממספר סוגי בשר.
המתכון עובד בשנת 1936 תוך תיאום עם משרד הבריאות הסובייטי ולכן נקרא בשם זה. המתכון לא השתנה במשך עשרות שנים ורק בשנות ה-80 לאור מצוקת הכלכלה הסובייטית הותר להחליף חלק מהמרכיבים בתחליפים זולים יותר.

הנקניק היה נפוץ ופופולרי בברית המועצות. תקן GOST 23670-79 הגדיר כי 100 קילוגרם של נקניק זה צריכים להכיל:
* בשר בקר איכות גבוהה 25 קילוגרם
* בשר חזיר 70 קילוגרם
* ביצים או מילאנז' 3 קילוגרם
* חלב פרה יבש או ללא שומנים 2 קילוגרם
* חומרי טעם וחומרים משמרים

==ראו גם==
* נקניק מורטדלה

==קישורים חיצוניים==
* 
* [https://web.archive.org/web/20160119083758/http://sovietime.ru/sovetskie-produkti-pitaniya/sovetskie-produkti-istoriya-doktorskoy-kolbasi היסטוריית המצאת נקניק דוקטורסקיה] 

קטגוריה:נקניקים
קטגוריה:המטבח_הרוסי
קטגוריה:1936 ברוסיה
קטגוריה:המטבח הסובייטי
יעקב איזנברג

יעקב יהושע אַיזנברג (31 במרץ 1893 – 9 ביוני 1966) היה צייר ואמן קרמיקה ישראלי.

==ביוגרפיה==
יעקב איזנברג, בן שמואל ניסן, נולד בשנת 1893, או לפי גרסה אחרת ב-1897, בעיירה פינסק שברוסיה (כיום בבלארוס). בשנים 1913–1919 למד אמנות בבצלאל, בית מדרש לאמנות ולמלאכות-אמנות בירושלים. עם סיום לימודיו נשלח לווינה בירת אוסטריה, שם למד בבית הספר למלאכת אמנות והשתלם בייצור ועיצוב קרמיקה אצל פרופ' ברויג. 

לאחר שובו הועמד בראשות המחלקה החדשה לקרמיקה שהוקמה בבצלאל. במחלקה זו עוצבו שלטי הרחובות של ירושלים בתקופה זו, שהיו עשויים אריחי קרמיקה מזוגגים. וכן עוצבו תמונות אריחים כגון "תפילת הדרך", או האריחים בבית ביאליק ובבית ספר אחד העם. בין השנים 1927–1928 שימש כמורה בבית הספר. ב-4 באוקטובר 1927 נערכה בבצלאל תערוכת יחיד של יצירות קרמיקה, תחריטים ורישומים שיצר. בתקופה מסוימת, כנראה בסוף שנות ה-20, ניהל את בית המלאכה באופן עצמאי בשיתוף בנימין לבינסון, גיסו.

יעקב איזנברג נפטר ב-9 ביוני 1966 והובא לקבורה בהר המנוחות.

==לקריאה נוספת==
*גבריאל טלפיר, 100 אמנים בישראל, הוצאת גזית, תל אביב, 1971.

==קישורים חיצוניים==

* 
*[https://gravez.me/deceased/BE50416E-6833-461D-B3CB-66ECE26D8880?fbclid=IwAR0wTzmjYdFjyl_a00FCNFBrEaICGWOV20ROtRjLaAXJygr3mR98NxbwkZs כרטיס הקבר של יעקב איזנברג] באתר gravez
* 

==הערות שוליים==

קטגוריה:אמני קרמיקה ישראלים
קטגוריה:סגל בצלאל, בית מדרש לאמנות ולמלאכות-אמנות
קטגוריה:ציירים ישראלים
קטגוריה:אנשי העלייה השנייה
קטגוריה:יהודים הקבורים בהר המנוחות
קטגוריה:ישראלים שנולדו ב-1893
קטגוריה:ישראלים שנפטרו ב-1966
חורשת אי הילדים

חורשת אי הילדים נמצאת בלב מטעי קיבוץ פלמ"ח צובה בהרי ירושלים, ומהווה מתחם פעילות אתגרית וחינוכית המוקדש ומונגש לבעלי ובעלות צרכים מיוחדים. החורשה הוקמה בשנת 2008 על ידי חקלאים מענף המטעים בקיבוץ, ומופעלת החל משנת 2009 על ידי חברי וחברות שנת השירות המשימתית בקיבוץ ובסיוע בני נוער ובוגרים מתנדבים חברי הקיבוץ. 

== מהות הפעילות בחורשה ==
חורשת אי הילדים מונגשת לכיסאות גלגלים וקביים ומפעילה מתחמי פעילות חווייתית-אתגרית-חינוכית לבעלי ובעלות צרכים מיוחדים, הסובלים ממוגבלות פיזית בשל מחלות כגון שיתוק מוחין, ניוון שרירים ועוד. הפעילות בחורשה נועדה לאפשר לבעלי ובעלות צרכים מיוחדים לחוות חוויות ספורט וחיבור לאדמה ולטבע, אשר לרוב אינן מתאפשרות להם, ולהוות כלי למתן שוויון הזדמנויות לאוכלוסיות מיוחדות להשתלבות בחברה הישראלית. החוויות בחורשת אי הילדים כוללות, בין היתר, משחק כדורגל לכל דבר, הנאה מקרוסלה ענקית ואפיית פיתות בטאבון - כולם נבנו מתוך מחשבה על בעלי ובעלות צרכים מיוחדים והונגשו בהתאם. "חורשת אי הילדים" מספקת פעילות חווייתית, אתגרית וחינוכית למעל 500 ילדים וילדות בעלי צרכים מיוחדים בשנה.

== מפעילי החורשה ==
הפעילות בחורשה נעשית בהתנדבות על ידי חברי שנת השירות המשימתית על שם תא"ל אברהם ארנן בקיבוץ פלמ"ח צובה ובהובלת צוות ההדרכה של שנת השירות וחברי עמותת "ברכת הרעות" שהוקמה על ידי חקלאים מענף המטעים בקיבוץ. בנוסף לפעילות זו, מפעילה ומפתחת עמותת "ברכת הרעות" פרויקטים נוספים ומגוונים למען בעלי ובעלות צרכים מיוחדים כגון נגרית פטיש ולב, קפה שווה, מחנה פלמ"ח ובעתיד גם בית ספר ייחודי לבני ובנות נוער מוכשרים אשר מתקשים למצוא את מקומם במערכת הקיימת. 

== הנצחה בחורשה ==
חורשת אי הילדים מנציחה את זכרם של יואב איילון, צחי זק וירון יוגב, בני הקיבוץ אשר נפלו במהלך שירותם הצבאי בצה"ל. הפעילות בחורשה והפעלתה משלבת בין תרומה ומעורבות חברתית, הנגשת פעילויות וטבע לבעלי ובעלות צרכים מיוחדים, התנדבות במסגרת שנת שירות ומפגש בין האדם לאדמה, מהיסודות עליהם מושתת קיבוץ פלמ"ח צובה .

== לקריאה נוספת==
* [http://www.shavim.org.il/articles/yomyom/120507_elad_hen.htm ריאיון עם מייסד חורשת אי הילדים ושנת השירות המשימתית]

== קישורים חיצוניים ==
* 
* [http://www.tzuba.org.il/cgi-webaxy/item?index אתר קיבוץ פלמ"ח צובה] 
* 
* 
* 

==הערות שוליים==

קטגוריה:ישראל: חינוך
קטגוריה:אנדרטאות לזכר חללי ערים, יישובים ושכונות
קטגוריה:ישראל: אתרי הנצחה
קטגוריה:ישראל: חורשות
קטגוריה:צובה
אוקסיטניה (חבל מנהלי)

אוקסיטניה (בצרפתית: Occitanie) הוא חבל בדרום צרפת, אשר הוקם ב-1 בינואר 2016. הוא החבל הדרומי ביותר במדינה. שטחו מגיע ל-72,724 קילומטר מרובע ובשטחים הכלולים בו חיו בשנת 2012 5,626,858 תושבים.

==הקמת החבל==
החבל הוקם במסגרת רפורמה מנהלית שננקטה להקטנת מספר החבלים בצרפת המטרופוליטנית מ-22 ל-13. הוא כולל שני חבלים שהיו נפרדים על פי החלוקה הקודמת - לנגדוק-רוסיון ומידי-פירנה.

בירת החבל היא העיר טולוז. יש בו 13 מחוזות.

לחבל ניתן בתחילה שם זמני שהיה צירוף של שמות שני החבלים הכלולים בו, "לנגדוק-רוסיון-מידי-פירנה" (Languedoc-Roussillon-Midi-Pyrénées). ביולי 2016 הכריזה מועצת החבל על שמו הנוכחי והקבוע אוקסיטניה (Occitanie), למרות שהשטח מהווה כמחצית משטח החבל ההיסטורי אוקסיטניה.

==גבולות החבל==
החבל גובל במערב בחבל אקיטן החדשה, בצפון בחבל אוברן-רון-אלפ, במזרח בחבל פרובאנס-אלפ-קוט ד'אזור, בדרום-מזרח בחוף הים התיכון ובדרום בספרד.

==ערים מרכזיות בחבל==
*טולוז (הייתה בירת חבל מידי-פירנה ומשמשת כבירת החבל החדש)
*מונפלייה (הייתה בירת חבל לנגדוק-רוסיון)
*נים
*פרפיניאן
*בזייה

==קישורים חיצוניים==

* 

* 

==הערות שוליים==

*
קטגוריה:צרפת: חבלים
מורטדלה

מורטדלה (באיטלקית: Mortadella) הוא נקניק איטלקי מבושל העשוי מבשר חזיר ומכיל לפחות 15% מוצקי שומן. הנקניק מתובל בפלפל שחור, בפיסטוקים ובתמצית הדסים.

==היסטוריה==
על פי המסורת בשר החזיר נכתש בעלי ומכתש לעיסה. הרומאים קראו לנקניק זה "farcimen mirtatum" בגלל טעם ההדסים של הנקניק.
נקניק מורטדלה יוצר לראשונה בבולוניה שבאיטליה. נקניק מורטדלה מפראטו מתובל בשום.

==מורטדלה בישראל==
בישראל בשר החזיר מוחלף בבשר עוף ובקר.

==קישורים חיצוניים==

קטגוריה:נקניקים
קטגוריה:המטבח האיטלקי
תל אפיס

תל אָפיס הוא אתר ארכאולוגי במחוז אידליב בצפון סוריה. התל נמצא בצמוד לכפר אפיס, המצוי כ-45 קילומטר דרומית מערבית לעיר חלב, כ-14 ק"מ מזרחית לעיר אידליב וכ-11 ק"מ מצפון לשרידי העיר העתיקה אבלה. ההשערה הרווחת מזהה את התל עם העיר העתיקה חזרק, המכונה בתעודות אשוריות "ממלכת לחטי" ואשר יש המזהים אותה עם חדרך המקראית.

האסטלה ובה כתובת זכור, המכילה הקדשה לאל אִלֻוֶר, התגלתה באתר ב-1903 על ידי הארכאולוג הצרפתי אנרי פוניון .

האתר נחפר בשנים 1986–2006 על ידי משלחת משותפת לאוניברסיטאות רומא, פיזה ובולוניה בראשות סרנה מריה צ'קיני וסטפניה מאצוני. מטרתה הראשונית של המשלחת הייתה חקירת תקופת הברזל בתל, לאור ממצאי קרמיקה מתקופה זו שנמצאו על פני השטח. במהלך עונות החפירה נתגלתה חומה מהתקופה הכלקוליתית ועדויות לרצף התיישבותי ממושך בתקופה זו. התקופה הבאה שממנה נמצאו ממצאים היא תקופת הברונזה המאוחרת ב שהבולטים בהם היו בתי מגורים חיתיים.
החל מעונת החפירות ב-1988 התגלו שפע של ממצאים מתקופת הברזל I (בין 1150 לבין 1000 לפני הספירה). בשנותיה המאוחרות יותר של המשלחת, התמקדו החפירות באקרופוליס שבו התגלו שרידים של מבנה מקודש מהתקופה הארמית של האתר והשינויים שהתחוללו במבנה זה במהלך תקופת הברזל. כמו כן, חזרה המשלחת לעסוק בתקופה החיתית (תקופת הברונזה המאוחרת ב) לאור גילוי ארמון שכלל ארכיון תעודות מתקופה זו.

בעקבות הקמת מחנה של הצבא הסורי בסמוך לתל, במהלך מלחמת האזרחים בסוריה, עלה חשש לגרימת נזק לאתר ובעיקר חשש מביזה.

==קישורים חיצוניים==

* [http://www.tellafis.com/en/component/content/category/9-content Yell Afis], Università degli Studi di Firenze

==הערות שוליים==

קטגוריה:סוריה: אתרים ארכאולוגיים
ג'ולי האייק

ג'ולי לין האייק (באנגלית: Julie Lynne Haye; נולדה ב-4 באוקטובר 1960) היא שחקנית ודוגמנית עבר אמריקאית, מחזיקה בתואר מיס ארצות הברית 1983. 

כיום היא עוסקת בתיווך נדל"ן ותומכת מסורה למען בעלי חיים. 

==ביוגרפיה==
האייק נולדה וגדלה בעיר לה קניאדה פלינטרידג', קליפורניה, אביה היה טייס בחברת תעופה ואמה הייתה יועצת בבית ספר תיכון. היא ממוצא צ'כי וגרמני מצד אביה וממוצא נורווגי, סקוטי, אירי ואנגלי מצד אמה. 

בשנת 1983, בעודה בשנה השנייה ללימודיה באוניברסיטת קליפורניה בלוס אנג'לס, היא התגלתה כאשר הייתה מעודדת והופיעה יחד עם צוות המעודדות של האוניברסיטה בפוסטר פרסומי של חברת ההפקות אולפני המאה ה-20. דרכה הייתה סלולה ומיד לאחר מכן זכתה בתואר "מיס קליפורניה" ולאחר מכן זכתה במקום הראשון בתחרות "מיס ארצות הברית" וייצגה את ארצות הברית במיס תבל שם זכתה במקום השני.

היא שבה ללימודיה באוניברסיטת קליפורניה בלוס אנג'לס וסיימה תואר ראשון בביולוגיה עם התמחות בפסיכולוגיה.

כשחקנית היא הופיעה בסדרות טלוויזיה ביניהן "טווין פיקס" ו"דאלאס".

==קישורים חיצוניים==

* 

קטגוריה:מעודדות
קטגוריה:מתווכי נדל"ן
קטגוריה:שחקניות קולנוע וטלוויזיה אמריקאיות
קטגוריה:דוגמניות אמריקאיות
קטגוריה:זוכות מיס קליפורניה ארצות הברית
קטגוריה:זוכות מיס ארצות הברית
קטגוריה:משתתפות בתחרות מיס תבל 1983
קטגוריה:פעילות זכויות בעלי חיים אמריקאיות
קטגוריה:פעילי זכויות בעלי חיים אמריקאים
קטגוריה:בוגרות אוניברסיטת קליפורניה בלוס אנג'לס
קטגוריה:בוגרי אוניברסיטת קליפורניה בלוס אנג'לס
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
תעשייה 4.0

תעשייה 4.0 (Industry 4.0) - מונח המייצג תפיסה טכנולוגית לניהול מפעלים ותהליכים תעשייתיים בהתבסס על חיבוריות ושילוב רכיבים ומערכות דיגיטליות מתקדמות כגון IoT (האינטרנט של הדברים), ניתוח מידע בזמן אמת, אוטומציה, רובוטיקה, בינה מלאכותית ,ענן, מציאות וירטואלית, מדפסות תלת מימד, הגנת סייבר ועוד.

התפיסה פותחה בעשור השני של המאה ה-21 ומאפשרת בקרה הדוקה על מערכות המפעל המודרני לשם השבחת הפריון, התאמה מהירה לדרישות הלקוח, חיזוי צווארי בקבוק ותקלות, אפיון מדויק של רכיבים ומוצרים. יכולות אלה נתפשות כיום ל"מפעל חכם", בו ניתן ללקט מידע רלוונטי לגבי שרשרת האספקה והמשאבים, ולאפשר גמישות בהחלטות ביחס לקווי הייצור. המפעל החכם יוכל להימדד במדדי איכות, יוכל לשנות את ייעודו במהירות, ולשלב חידושים בקווי הייצור בהתאם לדרישות השוק.

בעידן התעשייה 4.0 מכונות יתבססו יותר ויותר על למידת מכונה ויהיו מסוגלות לקבל החלטות עצמאיות תוך שימוש בביג דאטה, עיצוב הליך הייצור וביצוע סימולציות, בעזרת מחשוב ענן. שילוב של רובוטיקה וחיישנים חכמים ישפרו וידייקו את הליך הייצור.<ref></ref>

== המהפכה התעשייתית הרביעית ==
המונח Industry 4.0 מתייחס למהפכות התעשייתיות שהתרחשו בעולם, וקובע כי אנו שרויים בעיצומה של המהפכה התעשייתית הרביעית. אלו הן המהפכות הקודמות:
* המהפכה התעשייתית הראשונה התרחשה בשנת 1784, כאשר הומצא הנול המכני הראשון לאריגה. מהפיכה תעשייתית זו איפשרה הקמת בתי מלאכה שהתבססו על ייצור מכני, כאשר הכוח המניע את התעשייה היו כוח המים והאדים. הנול המכני הראשון עבד כחמישים שנה, עד ששודרג לנול אוטומטי, ובשנת 1850 פעלו באנגליה כ-260,000 יחידות יצור אוטומטיות.
* המהפכה התעשייתית השנייה התרחשה בשנת 1870, עת הומצאה חגורת המסוע בתעשייה. המהפיכה התעשייתית הזו איפשרה הקמת מפעלים המסוגלים לייצר בקצב גבוה במיוחד, לאותם הזמנים ובהשוואה לייצור הידני או המכני, כאשר החשמל היה הכוח שהניע את המפעלים בתעשייה.
* המהפכה התעשייתית השלישית התרחשה בשנת 1969, כאשר הומצא הבקר המתוכנת הראשון של חברת מודיקון, בקר Modicon 084. המהפיכה התבססה על רכיבי אלקטרוניקה וציינה את ראשית תחום התקשורת המהירה של ימינו. מהפיכה תעשייתית זו איפשרה פעילות ייצור אוטומטית, מדויקת, חסכונית במשאבים עם יכולות ניטור ופתרון תקלות בזמן אמת. תוכנה ידידותית וחכמה החליפה את הבקר המתוכנת ברכיבי החשמל שהותקנו לצורכי אוטומציה במפעלים.

==קישורים חיצוניים==
* 

==הערות שוליים==

קטגוריה:האינטרנט של הדברים
קטגוריה:הנדסת תעשייה